Diego Mazkiaran

Diego Mazkiaran Torrontegi (Sestao, Bizkaia, 1895eko otsailaren 20a - Lima, Peru, 1940ko apirilaren 29a), ezizenez Fortuna, toreatzailea izan zen.

 Biografia 
Gurasoak Olatzagutiko laborariak ziren. Labe Garaietan ikastun hasi bazen ere, Sevillara jo zuen non ogi-banatzailea izan zen.

Nobillero hasi zen Indautxun, 1912ko irailaren 22an. Alternatiba, berriz, Madrilen 1916ko irailaren 17an izan zuen, aitabitxiak Rafael Gómez "El Gallo" eta Alfonso Cela Villeíto "Celita" izanikConrad, Barnaby (1961) "Barnaby Conrad's Encyclopedia of Bullfighting". Boston, Massachusett: Houghton Mifflin.

1928ko urtarrilaren 23an, Madrilen paseatzen ari zela, ihes egindako zezena aurkitu eta berokia erabiliz toreatu zuen. Ekintza horregatik Gobernuak Ongintza Gurutzea eman zionEl Universal: Mazquiarán: Corto oreja en la gran vía de MadridSol y moscas: Ayer y hoy.

1931ko ekainaren 17an Madrilgo Las Ventas zezen plaza zabaldu zuenDiario de Noticias: Cuando Fortuna inauguró Las Ventas.

Ernest Hemingwayek "Death in the Afternoon" bere liburuan "toreatzaile handitzat" hartu zuen, hala ere baliabide gutxikoa zela esan zuen. Gainera, besteen korridetara joaten zen toreatzaile bakarrenetariko bat izan zela gehitu zuenHemingway, Ernest (2003) "Death in the Afternoon". New York: Charles Scribner's Sons. .

Zezenketak utzi ondoren, burua galdu eta zoroetxe batean sartu zuten hil arte.

 Erreferentziak 

Kategoria:Euskal Herriko toreatzaileak
Kategoria:Sestaoarrak
Kategoria:Liman hildakoak